|  |  |
| --- | --- |
| **Pkt. 104** | **Forslag til lokalplan 677 for nye boliger ved Ny Højagergård, Veddelev (11-punktsprogram)** |
| Sagsnr. 302856  | Plan- og Teknikudvalget  | Åbent punkt  |

* **Resume**
* Roskilde Kommune ønsker at sælge Ny Højagergård i Veddelev samt markarealerne nord og syd for gården og muliggøre, at et mindre areal ved selve gården kan udbygges med boliger. Markerne skal fortsat være ubebyggede. Dette kræver en ny lokalplan samt et kommuneplantillæg.
* **Indstilling**
* Forvaltningen indstiller, at der udarbejdes forslag til lokalplan 677 på baggrund af
vedlagte 11-punktsprogram.
* **Beslutningskompetence**
* Plan- og Teknikudvalget
* **Sagsfremstilling**
* I efteråret 2017 fra den 29. september til 27. oktober afholdte Roskilde Kommune en indledende offentlig høring angående udstykning til boliger på markarealerne nord og syd for Ny Højagergård. Den indledende offentlige høring resulterede i et meget entydigt ønske fra borgerne om at bevare de grønne markarealer nord og syd for Ny Højagergård ubebyggede. Til gengæld pegede mange høringssvar på, at man kunne ombygge Ny Højagergård til ældreegnede boliger, samt bygge på et mindre areal omkring selve gården.
Økonomiudvalget godkendte den 13. december 2017, punkt 518, igangsætning af en lokalplanproces på baggrund af resultatet fra den indledende offentlige høring.
Veddelev Landsbylaug samt Veddelev Grundejerforening har været til en indledende workshop med forvaltningen, hvor borgerne har haft mulighed for komme med idéer og synspunkter vedrørende planlægning af nyt byggeri omkring Ny Højagergård. I den kommende lokalplanproces vil de to foreninger blive løbende inddraget.
Ved at koncentrere nyt byggeri omkring selve Ny Højagergård bliver det muligt at opføre ca. 20-30 mindre boliger, og sikre bevaring af de grønne arealer nord og syd for gården, derved fastholdes intentionen med Roskildes Grønne Ring, som er at adskille Veddelev gamle landsby og Veddelev parcelhusområde
Lokalplanens formål er bl.a.:
• at sikre og fastholde bevaring af de grønne arealer nord og syd for Ny Højagergård
• at muliggøre at Ny Højagergård kan ombygges og anvendes til flere boliger
• at muliggøre ny bebyggelse omkring Ny Højagergård
• at sikre, at det nye byggeris udseende og størrelse tilpasses landsbymiljøet hidtidige karakter
Forvaltningen foreslår, at lokalplanen sammen med kommuneplantillægget behandles i byrådet på grund af sagens almene interesse, jf. delegation.
Plan- og Teknikudvalgets behandling af sagen forudsætter, at Økonomiudvalget den 6. juni 2018 har godkendt, at der udarbejdes forslag til kommuneplantillæg 12.
* **Økonomi**
* Sagen har ingen budgetmæssige konsekvenser i 2018.
* **Plan- og Teknikudvalget, 07-06-2018, pkt. 104**
* Godkendt.
Fraværende: Lars-Christian Brask